《春晚》
宋代·于石

夕阳门巷静无尘，茶灶烟凝碧树阴。
千尺游丝萦远思，一声幽鸟伴孤吟。
落红庭院春多少，新绿池塘水浅深。
每向静中观物态，荣枯过眼不关心。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。